als_Latn dik_Latn sag_Latn
TOMORI- Tomori po vazhdon me përgatitjet për sfidën e fundjavës kundër Pogradecit e vlefshme për javën e 19-të të Grupit B. Fitorja ndaj liqenorëve do të ishte e treta ndaj tyre në tre sfida të zhvilluara, duke e kthyer Pogradecin në skuadrën e preferuar për ta mundur nga Tomori. Por një fitore ndaj pogradecarëve do ta vendoste Tomorin qetësisht në mesin e tabelës së klasifikimit dhe këtë vlerësim bën edhe mesfushori Erdet Shinko, i cili pritet të rikthehet në fushë pas mungesës ndaj Lushnjës për arsye pezullimi. Në një prononcim për gazetën “Panorama Sport”, ai shprehet se Tomori duhet të sigurojë sa më shpejt mbijetesën për të mos jetë një problem për kampionatin tonë.
“Jemi njohur me kalendarin dhe interesant është fakti që na vendosi sërish përballë Pogradecit, me të cilin u përballën vetëm dy javë më parë. Përpara asaj sfide skuadra kishte një motiv të lartë për ta fituar ndeshjes dhe në fund ia dolëm. Me të njëjtën dëshirë dhe motivim do të hyjmë edhe në këtë sfidë me objektivin e vetëm trepikëshin, pasi nuk duhet të gabojmë dhe aq më tepër në fushën tonë, ku nuk duhet të bëjmë më hapa fals si ai ndaj Lushnjës”, deklaroi fillimisht Shinko. Sipas tij, në rast triumfi të radhës kjo do të sillte qetësinë në grup.
“Fitorja ndaj Pogradecit do të na qetësonte dhe do të na vendoste përpara një kampionati më komod dhe sigurisht me moral të lartë. Na duhet të grumbullojmë sa më shumë pikë për të arritur sa më shpejt ta nxjerrim Tomorin nga vorbulla e mbijetesës pasi Tomori nuk e meriton këtë pozicion aspak. Por e bukura e kësaj ndeshje është edhe rivaliteti që është ndërtuar sezonet e fundit mes dy skuadrave dhe që këtë vit në dy fazat e para e kemi fituar ne këtë sfidë. Nëse do të fitonim edhe këtë javë do të kompletonim sezonin tonë ndaj Pogradecit me notën 10″, mbyll deklaratën e tij mesfushori beratas, Shinko.
Përgatiti: Elton Çela
als_Latn als_Latn als_Latn als_Latn